laion/Wikipedia-Exotic huggingface dataset:
ফুটবল লিগ কাপ

ফুটবল লিগ কাপ, সাধারনভাবে যা লিগ কাপ নামেই অধিক পরিচিত, একটি ইংরেজ ফুটবল প্রতিযোগিতা। এফ.এ. কাপের মত এটি একটি নকআউট প্রতিযোগিতা। তবে এফএ কাপের মত এতে ৬৭৪ টির মত বিশাল সংখ্যার দল অংশগ্রহণ করেনা কেবল প্রিমিয়ারশিপ ও ফুটবল লিগের দলগুলো অংশ নেয়। এফ.এ. প্রিমিয়ার লিগ থেকে ২০টি ও দ্য ফুটবল লিগ থেকে ৭২টি দল অংশ নেয়। এই কাপের আয়োজন করে ফুটবল লিগ। এই কাপের সেমিফাইনাল দুটি লেগে অনুষ্ঠিত কিন্তু এফ.এ. কাপে সবখেলাই এক লেগের হয়ে থাকে। এই কাপ বিজয়ী সরাসরি উয়েফা কাপ খেলার সুযোগ পায় যদি দলটি অন্য ইউরোপীয় প্রতিযোগিতায় (চ্যাম্পিয়নস লিগ) সুযোগ না পায়। অন্যান্য কাপের তুলনায় লিগ কাপে খেলার ধরন আলাদা। এটি এফ.এ. কাপ থেকে কম জনপ্রিয়। এফ.এ. কাপে ইংল্যান্ডের সব দল অংশ নেয়। আরেকটি ফুটবল লিগ ট্রফি নামে নকআউট আরেকটি প্রতিযোগিতা আছে যাতে শীর্ষ দুটি বিভাগ খেলেনা। এফ.এ. কাপের তুলনায় লিগ কাপের দর্শক সংখ্যা অনেক কম। অংশগ্রহণকারী দলগুলো প্রায়ই লিগ কাপে তাদের বিশ্রামে থাকা খেলোয়াড়দের খেলায়। যে দল ১ বার জিতেছে বার্মিংহাম সিটি, ব্ল্যাকবার্ন রোভারস, লিডস ইউনাইটেড, লুটন টাউন, মিডলসব্রো, অক্সফোর্ড ইউনাইটেড, কুইন্স পার্ক রেঞ্জারস, শেফিল্ড ওয়েডনেজডে, স্টোক সিটি, সুইনডন টাউন, ওয়েস্ট ব্রমউইচ অ্যালবিওন এভারটন, ওয়েস্ট হ্যাম ও বোল্টন ওয়ান্ডারার্স একমাত্র দল যারা দুবার ফাইনালে উঠলেও কাপ জিতেনি। ১৯৮২ সাল থেকে লিগ কাপটি এর পৃষ্ঠপোষকের নামে নামকরণ করা হচ্ছে। এজন্য বিভিন্ন সময়ে এর নাম ছিল নিম্নরূপ: "সংরক্ষণাগারভুক্ত অনুলিপি"। ১৪ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০২১।  "Football: Coca-Cola sign Cup deal"। The Independent। London। ১ আগস্ট ১৯৯২। ১২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১১।  Bond, David (৩ এপ্রিল ২০০২)। "Worthington to end Cup sponsorship"। London Evening Standard। ১৩ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১১।  "Carling Cup sponsorship extended"। BBC Sport। ১৮ ডিসেম্বর ২০০৮।  "Capital One sponsorship agreed"। ৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৬।  Carling Cup official site Full results, 1960-1992 BBC News and RSSSF for attendance data
অর্জন সিংহ

অর্জন সিংহ (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি। ১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি। ১৯৪৩ সালে তাকে ভারপ্রাপ্ত স্কোয়াড্রন লিডার করে নং ১ স্কোয়াড্রনের অধিনায়ক করা হয়। এই ১ নং স্কোয়াড্রনকে তিনি বার্মায় সামরিক অভিযান করেন এবং তাকে এজন্য দক্ষ উড্ডয়ন প্রতীক (ডিসটিংগুইশ্ড ফ্লাইং ক্রস) পদক দেওয়া হয়, অর্জন ১৯৪৫ সালে ভারতীয় বিমান বাহিনীর প্রদর্শনী ফ্লাইটের অধিনায়কত্ব করেছিলেন এবং ১৯৪৭ সালের ১৫ আগস্ট তিনি দিল্লির রেড ফোর্টের ওপর দিয়ে বিমান উড্ডয়ন পরিচালনা করেছিলেন ভারপ্রাপ্ত গ্রুপ ক্যাপ্টেন হিসেবে। সূত্র: ভারতের সামরিক বাহিনীতে পাঁচ-তারকা পদবীধারী ব্যক্তিরা মৃত্যুপর্যন্ত চাকরীতে বহাল থাকেন। "Only Marshal of IAF, hero of 1965, Arjan Singh shaped the force"। The Indian Express। ১৭ সেপ্টেম্বর ২০১৭। সংগ্রহের তারিখ ১৭ সেপ্টেম্বর ২০১৭।  "Marshal of the Air Force Arjan Singh, DFC"। ৭ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৭।  "Arjan Singh, Marshal of the Indian Air Force and key figure in 1965 Pak war, dies at 98"। Hindustan Times। ১৬ সেপ্টেম্বর ২০১৭। সংগ্রহের তারিখ ১৬ সেপ্টেম্বর ২০১৭।  "Article in The Tribune"। ১৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৭।  "Timeline of the life of IAF Marshal Arjan Singh"। The Indian Express। ১৬ সেপ্টেম্বর ২০১৭। সংগ্রহের তারিখ ১৬ সেপ্টেম্বর ২০১৭।  "Air Marshal Arjan Singh dies at 98"। The Statesmen। ১৬ সেপ্টেম্বর ২০১৭। সংগ্রহের তারিখ ১৬ সেপ্টেম্বর ২০১৭।  "Arjan Singh was 'perfect gentleman, most generous': Kin"। The Times of India। ১৬ সেপ্টেম্বর ২০১৭। সংগ্রহের তারিখ ১৬ সেপ্টেম্বর ২০১৭।  "Both of us were part of first flypast over Red Fort on August 15, 1947: Air Marshal Randhir Singh reminisces about Arjan Singh"। The Indian Express। ১৭ সেপ্টেম্বর ২০১৭। সংগ্রহের তারিখ ১৭ সেপ্টেম্বর ২০১৭।  "President Pranab Mukherjee honours Arjan Singh, others on golden jubilee of 1965 war triumph"। India.com। সংগ্রহের তারিখ ১৬ সেপ্টেম্বর ২০১৭।  "Meet Marshal Arjan Singh, Who Made IAF A Nightmare For The Enemies And Guardian Of Our Skies"। Storypick। সংগ্রহের তারিখ ১৬ সেপ্টেম্বর ২০১৭।  "Arjan Singh: an epitome of military leadership"। Manorma Online। সংগ্রহের তারিখ ১৬ সেপ্টেম্বর ২০১৭।
ল্যুভর পিরামিড

ল্যুভর পিরামিড (La pyramide du Louvreপিরামিদ দ্যু ল্যুভর) কাঁচ ও ধাতব পদার্থ দ্বারা নির্মিত বিশাল পিরামিড। চৈনিক-মার্কিন স্থপতি ইয়েও মিং পেই এই স্থাপনার নকশা অঙ্কন করেন। মূল পিরামিডকে কেন্দ্র করে তিনটি ছোট পিরামিড রয়েছে। স্থাপনাটি ফ্রান্সের প্যারিসে অবস্থিত। ল্যুভর জাদুঘর এর মূল ফটকের সামনে এটি অবস্থিত এবং ১৯৮৯ সালে এই স্থাপনার কাজ সম্পন্ন হয়। ১৯৮৪ সালে, ফ্রান্সের তৎকালীন রাষ্ট্রপতি ফ্রাঁসোয়া মিতেরাঁ'র কমিশনের সূত্রে ইয়েও মিং পেই এর নকশা অঙ্কন করেন, যা কাঁচ দিয়ে আবৃত ও ধাতব থাম এর উপর ভিত্তি করে দাঁড়ানো। এর উচ্চতা ২১.৬ মিটার (৭১ ফু)। এর ভূমি ভিত্তিটি বর্গাকৃতির, যার দৈর্ঘ ও প্রস্থ ৩৪ মিটার (১১২ ফু)। স্থাপনাটি মূলত ৬০৩ টি রম্বস ও ৭০ টি ত্রিভূজাকৃতি কাঁচের নির্মিত অংশের সংযোজন। Simons, Marlise (২৮ মার্চ ১৯৯৩)। "5 Pieces of Europe's Past Return to Life: France; A vast new exhibition space as the Louvre renovates"। The New York Times। সংগ্রহের তারিখ ৭ অক্টোবর ২০০৮।  "Architecture: Louvre Pyramid"। Glass on the Web। জুন ২০০৫। ১২ জানুয়ারি ২০০২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১১।  Official Press Release, Louvre। ""Pyramid" Project Launch: The Musée du Louvre is improving visitor reception (2014-2016)" (পিডিএফ)। Louvre। পৃষ্ঠা 10। ১৯ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০১৬।
ভোলাহাট রামেশ্বর পাইলট মডেল ইনস্টিটিউশন

ভোলাহাট রামেশ্বর পাইলট ইন্সটিটিউশন চাঁপাই নবাবগঞ্জ জেলার অর্ন্তগত ভোলাহাট থানার ভোলাহাট উপজেলা সদরে অবস্থিত। এটি ১৯১১ সালে প্রতিষ্ঠিত। উপজেলা থেকে প্রায় ১০০ মিটার উত্তর পশ্চিমে অবস্থিত। ১নং ভোলাহাট ইউনিয়ন পরিষদের উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে। ভোলাহাট রামেশ্বর পাইলট ইন্সটিটিউশন ৬০০ জন ছাত্র/ছাত্রী এবং ২৩ জন শিক্ষক/শিক্ষিকা ও ৩ জন কর্মচারী রয়েছে। ভোলাহাট উপজেলার রামেশ্বর বাবুর নামানুসারে বিদ্যালয়টির নামকরণ করা হয়। উপজেলায় জে.এস.সি. এবং এস.এস.সি. পরীক্ষায় ভাল ফলাফল প্রতি বছর করিতেছে। মমতাজউদদীন আহমদ: বাংলাদেশী নাট্যকার, অভিনেতা ও ভাষাসৈনিক। বজরাটেক সবজা পাইলট উচ্চ বিদ্যালয় রহনপুর এ. বি. সরকারি উচ্চ বিদ্যালয় আদিনা ফজলুল হক সরকারি কলেজ হরিমোহন সরকারি উচ্চ বিদ্যালয় রহনপুর ইউসুফ আলী কলেজ "ভোলাহাটে মাধ্যমিক বিদ্যালয়সমূহের ত্রিবার্ষিক সভায় ৩৪ সদস্য বিশিষ্ট দুই বছর মেয়াদি কমিটি গঠিত"। সংগ্রহের তারিখ ১৪ আগস্ট ২০১৬।  "ভোলাহাট রামেশ্বর পাইলট ইনস্টিটিউশন"। [স্থায়ীভাবে অকার্যকর সংযোগ]|website=উপজেলা ওয়েব পোটাল}} "চাঁপাইনবাবগঞ্জ ভোলাহাটে এসএসসি পরীক্ষার্থীদের বিদায়"। [স্থায়ীভাবে অকার্যকর সংযোগ]|website=Sahos24.com}} টিম, বিশ্লেষণ সংকলন (২০২৩-০১-০৫)। "মমতাজউদদীন আহমদ: বাংলাদেশী নাট্যকার, অভিনেতা ও ভাষাসৈনিক"। বিশ্লেষণ (ইংরেজি ভাষায়)। সংগ্রহের তারিখ ২০২৩-০৩-২৯।
মার্ক অ্যালেন

মার্ক ওয়েন অ্যালেন এমবিই (ইংরেজি: Mark Wayne Alleyne; জন্ম: ২৩ মে, ১৯৬৮) লন্ডনের টটেনহামে জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন ‘বো-বো’ ডাকনামে পরিচিত মার্ক অ্যালেন। দলে তিনি মূলতঃ অল-রাউন্ডার হিসেবে দায়িত্ব পালন করতেন। ১৯৯৮-৯৯ মৌসুম থেকে ২০০০-০১ মৌসুম পর্যন্ত ইংল্যান্ডের পক্ষে দশটি একদিনের আন্তর্জাতিকে অংশগ্রহণের সুযোগ ঘটেছে তার। সমগ্র খেলোয়াড়ী জীবনের অধিকাংশ সময়ই মাঝারিসারিতে ব্যাটিং করতেন। পাশাপাশি মিডিয়াম পেস বোলিং করতেন তিনি। এছাড়াও নিজ কাউন্টি দলসহ ইংল্যান্ডের পক্ষে মাঝে-মধ্যে উইকেট-রক্ষকেরও দায়িত্ব পালন করতেন মার্ক অ্যালেন। গ্লুচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটার পর থেকেই তিনি তার প্রতিশ্রুতিশীলতার স্বাক্ষর রাখতে শুরু করেন। ১৮ বছর বয়সে শতক ও ২২ বছর বয়সে দ্বি-শতক রানের ইনিংস উপহার দেন। এরফলে কাউন্টি দলটির ইতিহাসে সর্বকনিষ্ঠ ক্রিকেটার হিসেবে উভয় ক্ষেত্রেই এ কৃতিত্ব অর্জন করেন তিনি। ২০০০ সালে গ্লুচেস্টারশায়ারকে দুইটি একদিনের কাপ ও জাতীয় লীগের শিরোপা বিজয়ে নেতৃত্ব দেন। অল্পের জন্য কাউন্টি চ্যাম্পিয়নশীপে উত্তরণ ঘটাতে পারেননি দলকে। তার এ অর্জনসমূহের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটার মনোনীত হন তিনি। অল্পকয়েক বছরের মধ্যেই কাউন্টি ক্রিকেটের একদিনের খেলায় শীর্ষস্থানে অধিষ্ঠিত হন। গ্লুচেস্টারশায়ারকে ৬ বছরের মধ্যে ৪টি নক-আউট শিরোপা এনে দেন তিনি। ২০০১ সালে তার খেলার মানে ভাটা পড়ে বিশেষ করে ব্যাট হাতে। ২০০৪ সালে ক্রিস টেলরের কাছে অধিনায়কের দায়িত্বভার হস্তান্তর করেন। তাস্বত্ত্বেও ঐ বছরে তিনি মাত্র চারটি কাউন্টি খেলায় অংশ নিয়েছিলেন। ২০০৫ সালের ১০ জুনের পূর্ব-পর্যন্ত কোন খেলায় অংশ নেননি। ১৯৯৭ সালে জ্যাক রাসেলের পরিবর্তে দলের অধিনায়ক মনোনীত হন। ১৯৯৯-০০ মৌসুমে ইংল্যান্ড দলের সাথে অস্ট্রেলিয়া গমন করেন। এরপর ব্রিসবেনে স্বাগতিক অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। কিন্তু, কোন টেস্ট খেলায় অংশগ্রহণের সুযোগ হয়নি তার। নিউজিল্যান্ড ক্রিকেট দলকে প্রশিক্ষণ দেয়ার উদ্দেশ্যে কোচ জন ব্রেসওয়েল গ্লুচেস্টারশায়ার ক্লাব থেকে চলে যান। ফলশ্রুতিতে ২০০৪ থেকে ২০০৭ সাল পর্যন্ত ক্লাবের প্রধান কোচের দায়িত্বে ছিলেন তিনি। তন্মধ্যে ২০০৭ সালে অল্পের জন্য তার দল টুয়েন্টি২০ শিরোপা লাভ করা থেকে বঞ্চিত হয়। ফেব্রুয়ারি, ২০০৮ সালে চুক্তি শেষ হবার নয়মাস পূর্বেই পারস্পরিক সম্মতিক্রমে কোচের পদ থেকে ইস্তফা দেন। এরপর লাফবোরায় জাতীয় দক্ষতা কেন্দ্রে কোচিং কার্যক্রম পরিচালনায় অগ্রসর হন। সেখানে ইংল্যান্ড অনূর্ধ্ব-১৫ দলকে কোচিং দেন। ফেব্রুয়ারি, ২০০৯ সালে এমসিসি’র নতুন প্রধান কোচের দায়িত্ব পান। লর্ডসের সাথে ৪৮ বছর পার করার পর ক্লাইভ র‍্যাডলি অবসর নিলে তিনি তার স্থলাভিষিক্ত হন। ২০০৪ সালে রাণীর নববর্ষের সম্মাননা উপলক্ষ্যে ক্রিকেট খেলায় অসামান্য অবদানের প্রেক্ষিতে তাকে এমবিই পদবীতে ভূষিত করা হয়। এছাড়াও তিনি প্রফেশনাল ক্রিকেট কোচেস অ্যাসোসিয়েশনের সভাপতির দায়িত্ব পালন করছেন। "Wisden Cricketers of the Year" (English ভাষায়)। CricketArchive। সংগ্রহের তারিখ ২০০৯-০২-২১। উদ্ধৃতি শৈলী রক্ষণাবেক্ষণ: অচেনা ভাষা (link) "1999-2000 Standard Bank Triangular Tournament - 7th Match - South Africa v England - East London"। Howstat (ইংরেজি ভাষায়)। সংগ্রহের তারিখ ১৬ আগস্ট ২০১৫।  পার্সি পেরিন জন এম্বুরি উইজডেন বর্ষসেরা ক্রিকেটার ইএসপিএনক্রিকইনফোতে মার্ক অ্যালেন (ইংরেজি) ক্রিকেটআর্কাইভে মার্ক অ্যালেন (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
আভাল ওরু তোডার কাদাই

আভাল ওরু তোডার কাদাই (তামিল: அவள் ஒரு தொடர்கதை, অনুবাদ 'মেয়েটির কাহিনী কখনো শেষ হবার নয়') হচ্ছে কৈলাস বলচন্দ দ্বারা পরিচালিত ১৯৭৪ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটি কবিতা নামের একজন স্বাধীনচেতা নারীকে নিয়ে যে তার বড় একটি পরিবারের খরচ একাই বহন করে। প্রধান চরিত্রে সুজাতা অভিনয় করেছিলেন, এটিই ছিলো তার অভিনীত প্রথম তামিল চলচ্চিত্র। আরো গুরুত্বপূর্ণ চরিত্রে অভিনয় করেন কমল হাসান, বিজয়কুমার, জয়গণেশ, এম জি সোমন এবং শ্রীপ্রিয়া। আভাল ওরু তোডার কাদাই এর বাংলা অর্থ হচ্ছে তার কাহিনী কখনো শেষ হবার নয়, এখানে 'তার' বলতে কবিতাকে বোঝানো হয়েছে। চলচ্চিত্রটি বাংলা ভাষায় পুনর্নির্মাণ করে কবিতা নামে ১৯৭৭-এ মুক্তি দেওয়া হয়। পরিচালক কৈলাস বলচন্দ এই চলচ্চিত্রটির জন্য শ্রেষ্ঠ পরিচালক বিভাগে ফিল্মফেয়ার পুরস্কার - তামিল পেয়েছিলেন। কবিতা (সুজাতা) হচ্ছেন একজন তরুণী যিনি তার পরিবারের একমাত্র উপার্জিতা। তিনি কঠোর পরিশ্রম করেন তার বিধবা বোন, অবিবাহিত বোন, অন্ধ কনিষ্ঠ ভ্রাতা, তার মা এবং তার মাতাল ভ্রাতা মূর্তি (জয়গণেশ) এবং তার পত্নী এবং এক ছোটো বাচ্চাকে খাওয়ানোর জন্য। কবিতার বাবা পরিবার ত্যাগ করে সাধু হয়েছেন অনেক আগেই। তার ভাই কোনো কাজ তো করেই না, আবার তার সাথে অনেক গ্যাঞ্জাম করে। তার একটি প্রেমিক আছে, অনেক পুরোনো প্রেমিক, নাম তিলক (বিজয়কুমার) যে তাকে বিয়ে করতে চায় কিন্তু কবিতা রাজি থাকেনা তার পরিবারের কথা চিন্তা করে। তিলক কবিতার বোন ভারতী (শ্রীপ্রিয়া) যে একজন বিধবা তাকে পছন্দ করে ফেলে। কবিতা তার বোনের এবং তিলকের প্রেমপত্র পড়ে তাদের দুজনের মধ্যে বিয়ের ব্যবস্থা করে ফেলে। প্রসাদ (কমল হাসান) আবার ভারতীকে ভালোবাসত তবে তার এবং তিলকের প্রেম দেখে খুবই ব্যথিত হয় এবং পরে কবিতার বান্ধবী চন্দ্রা (ফটাফট জয়লক্ষ্মী)কে বিয়ে করতে রাজি হয়। কবিতা তার অফিসের সিনিয়র সহকর্মী অরুণ ঘোষ (গোকুলনাথ)কে বিয়ে করতে রাজি হয়ে যায় তার ভাই এর দায়িত্বপরায়ণতা দেখে। কবিতা তার চাকরি ছেড়ে দেওয়ার সিদ্ধান্ত নেয় কিন্তু পরে তার ভাই এর মৃত্যুর খবর শুনে সে তার অবিবাহিত বোনকে অরুণ ঘোষের পত্নী হিসেবে বসিয়ে দেয় এবং সিনেমার শেষ দিকে দেখায় কবিতা তার চাকরি অব্যাহত রেখেছে এবং তার আগের মতই তার পরিবারকে চালাচ্ছে। সুজাতা - কবিতা জয়গণেশ - মূর্তি বিজয়কুমার - তিলক শ্রীপ্রিয়া - ভারতী কমল হাসান - বিগত কবি গোপাল ফটাফট জয়লক্ষ্মী - চন্দ্রা এম জি সোমন - চন্দ্রশেখর লীলাবতি - পার্বতী কবিতার মা বিনোদিনী পুষ্পা দেবকী উমা গোকুলনাথ - অরুণ ঘোষ R. Kannan। Women in Films: An Incisive Study Into the Issues and Trends। সংগ্রহের তারিখ ২০১৩-১২-০৭।  Meera Srinivasan (২০১১-০৪-০৬)। "Actor Sujatha dead"। The Hindu। সংগ্রহের তারিখ ২০১৩-১২-০৭।  "Aval Oru Thodarkathai at jointscene.com"। jointscene। jointscene.com। ২৯ মে ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৮-০৮।  "Sujatha Oru Thodarkathai - Bollywood Movie News"। IndiaGlitz। সংগ্রহের তারিখ ২০১১-০৬-০৯।  ইন্টারনেট মুভি ডেটাবেজে আভাল ওরু তোডার কাদাই (ইংরেজি)
বাংলা বাগধারার তালিকা

বাগধারা শব্দের আভিধানিক অর্থ কথার বচন ভঙ্গি বা ভাব বা কথার ঢং। বাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়োগের ফলে বাংলায় বহু বাগধারা তৈরি হয়েছে। এ ধরনের প্রয়োগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে। বলা যায় বাক্যার্থ ছাপিয়ে এখানে ব্যাঙ্গার্থই প্রধান। নিচে বাংলা ভাষার কিছু বাগধারার তালিকা দেওয়া হয়েছে। পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় বঙ্গীয় শব্দকোষ (১ম ও ২য় খণ্ড) হরিচরণ বব্দোপাধ্যায়- সাহিত্য একাডেমী-১৯৮৮ চলন্তিকা - আধুনিক বঙ্গভাষার অভিধান - রাজশেখর বসু- ১৯১১ বাঙ্গালা ভাষার অভিধান- জ্ঞানেন্দ্র মোহন দাস- ১৯১৭ সরল বাঙ্গালা অভিধান- সুবলচন্দ্র মিত্র- ১৯০৬ বাংলা একাডেমি আধুনিক বাংলা অভিধান- জামিল চৌধুরী- ২০১৬ আরবী, উর্দু, হিন্দী, তুর্কী, ফারসী ভাষার অভিধান- কাজী রফিকুল হক- ২০০৪ সংসদ বাংলা অভিধান- ডিজিটাল কন্টেন্ট সংগ্রহ, রামশঙ্কর ভট্টাচার্য শব্দসন্ধান শব্দাভিধান- অধ্যাপক পি আচার্য- ১৯৬৩ accessibledictionary.gov.bd (Desktop Version) mcqacademy.com/bn (Desktop Version)
বাংলাদেশ ইনস্টিটিউট অব গ্লাস এন্ড সিরামিকস

বাংলাদেশ ইনস্টিটিউট অব গ্লাস এন্ড সিরামিকস বাংলাদেশের সবচেয়ে পুরাতন পলিটেকনিক ইনস্টিটিউট । এই পলিটেকনিক ইনস্টিটিউটটি ১৯৫১ সালে প্রতিষ্ঠিত হয়। এই প্রতিষ্ঠানে বর্তমানে বাংলাদেশ কারিগরি শিক্ষাবোর্ডের অধীনে চার বছর মেয়াদী “ডিপ্লোমা ইন ইঞ্জিনিয়ারিং” প্রোগ্রামে সিরামিক ইঞ্জিনিয়ারিং ও গ্লাস ইঞ্জিনিয়ারিং বিভাগ চালু রয়েছে। আরো ৪টি বিভাগ মন্ত্রীসভায় অনুমোদন পেয়েছে যা খুব শীঘ্রই চালু হবে। রাজধানী ঢাকার ৯৫, শহীদ তাজ উদ্দীন আহমেদ সরনী, তেজগাঁও শিল্প এলাকায় অবস্থিত। এর উত্তরে ঢাকা পলিটেকনিক ইনস্টিটিউট, বাংলাদেশ টেক্সটাইল বিশ্ববিদ্যালয়, পশ্চিমে ঢাকা-টংগী মহাসড়ক। প্রতিষ্ঠানটি ১৯৫১ সালের ১১ মার্চ "ইস্ট বেঙ্গল সিরামিকস ইনস্টিটিউট" নামে প্রতিষ্ঠিত হয়, পরবর্তীতে এই প্রতিষ্ঠানটির নাম কয়েক দফায় পরিবর্তন হয়। ১৯৬০ সালে "ইস্ট পাকিস্তান ইনস্টিটিউট অব গ্লাস এন্ড সিরামিকস" নামে এবং ১৯৭১ সালে পাকিস্তান থেকে বাংলাদেশ আলাদা হওয়ার পর তা ১৯৭২ সালে পুনরায় পরিবর্তিত হয়, বর্তমান "বাংলাদেশ ইনস্টিটিউট অব গ্লাস এন্ড সিরামিকস" নামে। ১৯৭৮ সালে এই প্রতিষ্ঠানটি আমেরিকার ওকলাহামা স্টেট ইউনিভার্সিটির কারিকুলাম অনুসরনে পরিচালিত তিন বৎসর মেয়াদি ডিপ্লোমা স্তরের প্রোগ্রামটি সিরামিক প্রকৌশল বিষয়ে Associate in Engineering নামে প্রত্যয়ন হতো। ২০০০ সালে “ডিপ্লোমা ইন গ্লাস ইঞ্জিনিয়ারিং” প্রোগ্রাম চালু করা হয়। আবার ২০০০ সাল থেকেই “ডিপ্লোমা ইন গ্লাস এন্ড সিরামিকস” ইঞ্জিনিয়ারিং এর মেয়াদ পরিবর্তন করে চার বছর মেয়াদী করা হয়। ইঞ্জিনিয়ারিং শিক্ষার পাশাপাশি প্রত্যেক বিভাগের ছাত্র-ছাত্রীদের আবশ্যিকভাবে পাঠ্য বাংলা, ইংরেজি,উচ্চতর গণিত, পদার্থ বিজ্ঞান, রসায়ন, ব্যবসায় শিক্ষা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকাল ও দুপুর এই দুই শিফটে পাঠদান করা হয়। সিরামিক প্রকৌশল কাঁচ প্রকৌশল বাংলাদেশ ইসলামী ছাত্রশিবির বাংলাদেশ ছাত্রলীগ বাংলাদেশ জাতীয়তাবাদী ছাত্রদল বিজ্ঞান ক্লাব ইঞ্জিনিয়ারিং ক্লাব এনার্জি ক্লাব শহীদ মিনার ৪০০ জন ধারণ ক্ষমতা সম্পন্ন কবি নজরুল ছাত্রাবাস রয়েছে। প্রতিটি শ্রেণীকক্ষে প্রজেক্টরের ও কম্পিউটারের ব্যবস্থা রয়েছে। এছাড়াও পুরো ক্যাম্পাস ওয়াইফাই'র অন্তর্ভুক্ত। ইনস্টিটিউট ক্যাম্পাসে ২০০ আসনের শেখ ওয়াহেদ আলী কেন্দ্রীয় মিলনায়তন কমপ্লেক্স রয়েছে। এতে আধুনিক সকল সুযোগ-সুবিধা বিদ্যমান। পশ্চিম পাশ্বের প্রসাসনিক ভবনের নিচ তলায় একটি গ্রন্থাগার রয়েছে। গ্রন্থাগারে বিভিন্ন সুবিধা রয়েছে। সুন্দর পরিবেশে একসাথে প্রায় ৫০ জন ছাত্রের একসাথে পড়ার ব্যবস্থা আছে। গ্রন্থাগারে রেফারেন্স ও জার্নালের একটি বিশাল সংগ্রহ রয়েছে। অত্র প্রতিষ্ঠান থেকে গ্লাস ও সিরামিক বিভাগ থেকে ডিপ্লোমা ইন ইঞ্জিনিয়ারিং উত্তীর্ণ হবার পর একজন ছাত্র ঢাকা প্রকৌশল ও প্রযুক্তি বিশ্ববিদ্যালয় ডুয়েটে কেমিক্যাল এন্ড ফুড ইঞ্জিনিয়ারিং, মেটেরিয়ালস ও মেটালার্জিকাল ইঞ্জিনিয়ারিং বিভাগে বিএসসি ইন ইঞ্জিনিয়ারিং ডিগ্রি অর্জন করার সুযোগ আছে। এছাড়াও ঢাকা বিশ্ববিদ্যালয়ের শিক্ষা অনুষদের উপাদানকল্প প্রতিষ্ঠান টেকনিক্যাল টিচার্স ট্রেনিং কলেজে বিএসসি ইন টেকনিক্যাল এডুকেশন (সিভিল/ইইই/মেকানিক্যাল) ডিগ্রি অর্জন করার সুযোগ আছে। এছাড়াও দেশের সব প্রাইভেট বিশ্ববিদ্যালয়ে ক্রেডিট ছাড়ের মাধ্যমে উচ্চশিক্ষা গ্রহণ করতে পারেন। "বাংলাদেশ ইনস্টিটিউট অব গ্লাস এন্ড সিরামিক্স এর অফিশিয়াল ওয়েবসাইট"। ২২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৭।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২২ সেপ্টেম্বর ২০১৭ তারিখে
আজকাল (সংবাদপত্র)

আজকাল বাংলা ভাষায় প্রকাশিত একটি ভারতীয় সংবাদপত্র। ভারতের কলকাতা, শিলিগুড়ি এবং আগরতলা থেকে নিয়মিত প্রকাশিত হয়। ১৯৮১ খ্রিস্টাব্দে অভীক কুমার ঘোষ পত্রিকাটির প্রকাশনা শুরু করেন। আজকাল দৈনিক সংবাদপত্রের প্রতিষ্ঠাতা সম্পাদক ছিলেন, প্রয়াত গৌরকিশোর ঘোষ। 'আনন্দবাজার পত্রিকা' থেকে চাকরি ছেড়ে তিনি আজকাল সংবাদপত্র সম্পাদনা শুরু করেন। 'রূপদর্শী' এবং 'গৌড়ানন্দ কবি ভনে' ইত্যাদি ছদ্মনামে আগেকার মতো নতুন আজকাল পত্রিকাতেও নানা প্রবন্ধ লেখা শুরু করেন। পরবর্তীতে অবশ্য তিনি আবার 'আনন্দবাজার পত্রিকা'য় ফিরে যান। আজকাল পত্রিকার পরবর্তী সম্পাদক হন অশোক দাশগুপ্ত। আজকাল পত্রিকা রাজা রামমোহন রায়ের বাড়ির কাছে, রাজা রামমোহন রায় সরণির কার্যালয় থেকে প্রকাশনার কাজ শুরু করলেও, সাম্প্রতিককালে বিধাননগর কলেজ মোড়ের কাছাকাছি নিজস্ব ভবন থেকে পত্রিকা প্রকাশনার কাজ চলছে। ইন্ডিয়ান রিডারশিপ সার্ভে অনুসারে পত্রিকাটি ৩৩ লাখ মানুষ পাঠ করেন। আজকাল পত্রিকা প্রাইভেট লিমিটেড থেকে খেলাধুলো এবং স্বাস্থ্য সম্পর্কিত আরো দুটো সহযোগী পত্রিকা প্রকাশিত হয় - 'খেলা' এবং 'সুস্থ'। এছাড়া দুর্গাপুজা উপলক্ষ্যে প্রকাশিত হয় 'শারদীয় আজকাল'। exchange4media Mumbai Bureau (এপ্রিল ২৬, ২০০৮)। "IRS 2008 R1: No surprises in the language wise leaders as well"। Exchange4media.com। ২০০৮-১২-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৪-২৮।  আজকাল পত্রিকার ওয়েবসাইট
অজয় ঘোষ

অজয় ঘোষ বা অজয়কুমার ঘোষ (২০ ফেব্রুয়ারি ১৯০৯ ― ১৩ জানুয়ারি ১৯৬২) ছিলেন ভারতের কমিউনিস্ট পার্টির একজন পলিটব্যুরো সদস্য ও অন্যতম তাত্ত্বিক নেতা। ভারতের স্বাধীনতা আন্দোলনে তিনি ছিলেন শহীদ ভগৎ সিং এর অন্যতম সহযোগী। অজয় ঘোষ বর্ধমান জেলার মিহিজামে জন্মগ্রহণ করেন। পিতার নাম শচীন্দ্রনাথ ঘোষ। চিকিৎসক পিতার সাথে কানপুরে তার ছোটবেলা অতিবাহিত হয়। ১৯২৬ সালে এলাহাবাদ বিশ্ববিদ্যালয়ে প্রবেশের আগেই ভগৎ সিং, বটুকেশ্বর দত্ত প্রমুখের সাথে আলাপ হয়। রসায়ন শাস্ত্রে এম এস সি পড়ার সময় গ্রেপ্তার হয়েছিলেন তিনি। ১৯২৮ সালে বিপ্লবী ভগৎ সিং, ফণী ঘোষ সহ হিন্দুস্থান সোশালিস্ট রিপাবলিকান এসোসিয়েশন প্রতিষ্ঠা করেন। ১৯২৯ সালে লাহোর ষড়যন্ত্র মামলায় অভিযুক্ত হন অজয়, প্রমাণাভাবে মুক্তি পান। মানবেন্দ্রনাথ রায়ের সাথেও কাজ করেছেন অজয় ঘোষ। ১৯৩১ সালে আবার গ্রেফতার হন ও ১৯৩৩ সালে মুক্তি পেয়ে কমিউনিস্ট পার্টিতে যোগ দেন। ১৯৩৪ সালে অজয় ঘোষ ভারতের কমিউনিস্ট পার্টির কেন্দ্রীয় কমিটির সদস্য ও ১৯৩৬ সালে পলিটব্যুরোর সদস্য হন। ১৯৩৮ সালে দলের মুখপত্র ন্যাশনাল ফ্রন্টের সম্পাদক হয়েছিলেন তিনি। আদিবাসী সমস্যা, আন্তর্জাতিক কমিউনিস্ট আন্দোলন, লাহোর ষড়যন্ত্র মামলা ইত্যাদি বিষয়ে বহু উল্লেখযোগ্য রাজনৈতিক প্রবন্ধ ও বই লিখেছেন তিনি। ১৯৫১ সালে দলের সাধারণ সম্পাদক নির্বাচিত হওয়ার পর থেকে আমৃত্যু সেই পদে থাকেন। তিনি ছিলেন পূর্ববর্তী নেতা বি টি রণদিভের পার্টি লাইনের কঠোর সমালোচক। ১৯৬২ সালে ভারত-চীন যুদ্ধ শুরু হলে অবিভক্ত কমিউনিস্ট পার্টির প্রধান নেতা অজয় ভারতপন্থী অবস্থান নেন। দেউলি বন্দীনিবাসে থাকাকালীন যক্ষ্মা রোগে আক্রান্ত হন অজয় ঘোষ। জওহরলাল নেহ্‌রু ও অন্যান্য রাজনৈতিক ব্যক্তিবর্গের চেষ্টায় মুক্তি পান ও রাঁচিতে স্বাস্থ্য উদ্ধার করতে যান। ১৩ জানুয়ারি, ১৯৬২ সালে তার মৃত্যু ঘটে। রায়, প্রকাশ (২০২১)। বিস্মৃত বিপ্লবী দ্বিতীয় খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ২০–২৩। আইএসবিএন 9781638326915।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫।  অমলেশ ত্রিপাঠী। "স্বাধীনতার মুখ"। সংগ্রহের তারিখ ১৮ সেপ্টেম্বর ২০১৭।  এবনে গোলাম সামাদ। "বাম-বিচ্যুতি : খাপরা ওয়ার্ড"। সংগ্রহের তারিখ ১৯ সেপ্টেম্বর ২০১৭।  ভারত-চীন সীমান্ত বিরোধ এবং ভারতের কমিউনিস্ট পার্টি: রেজোলিউশন, বিবৃতি এবং বক্তৃতা, ১৯৫৯-১৯৬৩ (ভারতের কমিউনিস্ট পার্টি, ১৯৬৩), ৬১-৯৬ “The Sino-Indian Border Dispute,” বি. ৬৪৪ (আর) নভেম্বর, ১৯৬২, ৪, ভারত, ৪-এর ৩ নং সিপিআর ১২-৬১-১২-৬২ ফোল্ডার, পেপারস অফ প্রেসিডেন্ট কেনেডি, ন্যাশনাল সিকিউরিটি ফাইল, রবার্ট কোমার, বক্স ৪২০, জন এফ কেনেডি লাইব্রেরি।
এ্যাসপি ইঞ্জিনিয়ার

এয়ার মার্শাল এ্যাসপি মারওয়ান ইঞ্জিনিয়ার (১৫ ডিসেম্বর ১৯১২- ১ মে ২০০২) ভারতীয় বিমান বাহিনীর পঞ্চম প্রধান ছিলেন ১৯৬০ সাল থেকে ১৯৬৪ পর্যন্ত। পরবর্তীকালে তিনি ইরানে ভারতের রাষ্ট্রদূত হিসেবে নিয়োজিত হন। ২০০২ সালের ১ মে মুম্বাই'এ ৮৯ বছর বয়সে তার মৃত্যু ঘটে। তিনি যুক্তরাজ্যের রাজকীয় বিমান বাহিনী কলেজ ক্র্যানওয়েল থেকে কমিশন লাভ করেন এবং বৈমানিক হিসেবে কৃতিত্ব স্বরূপ 'দক্ষ উড্ডয়ন চিহ্ন' (ডিসটিংগুইশ্ড ফ্লাইং ক্রস) পদক পেয়েছিলেন। তার ভাই এয়ার মার্শাল মিনু মারওয়ান ইঞ্জিনিয়ার ভারত-পাকিস্তান যুদ্ধ ১৯৭১ চলাকালীন বিমান বাহিনীর পশ্চিমাঞ্চলীয় ঘাঁটি সমূহের সমষ্টি (কমান্ড) এর অধিনায়ক ছিলেন। Bharat-rakshak.com - এয়ার মার্শাল এ্যাসপি ইঞ্জিনিয়ার Obituary by Kuldip Singh ভারতরক্ষক ওয়েবসাইটে এয়ার মার্শাল এ্যাসপি - আরো তথ্য ওয়েব্যাক মেশিনে আর্কাইভকৃত ১৭ ফেব্রুয়ারি ২০১৯ তারিখে
রিধিমা পন্ডিত

রিধিমা পণ্ডিত হলেন একজন ভারতীয় অভিনেত্রী এবং মডেল। তিনি লাইফ ওকেতে প্রচারিত বাহু হামারি রজনী কান্ত নাটকে "রজনী" চরিত্রে অভিনয়ের মাধ্যমে জনপ্রিয়তা অর্জন করেছেন। নাটকে অভিনয়ের পাশাপাশি তিনি বেশ কিছু বিজ্ঞাপনে উপস্থিত হয়েছেন। রিধিমা মডেলিংয়ের মাধ্যমে তার ক্যারিয়ার শুরু করেন। তিনি বেশ কিছু মডেলিং প্রকল্পে কাজ করেছেন; যেমন: সানসিল্ক, ফেয়ার এন্ড লাভলী, ডাভ, হারপিক, সেন্টার ফ্রেশ, ভিট, লিউমিনাস, সেট ওয়েট এবং আরো অনেক। তিনি একজন প্রশিক্ষিত থিয়েটার অভিনেত্রী এবং তিনি নাদীরা বাব্বরের থিয়েটার দলের একজন সদস্য ছিলেন। তিনি লাইফ ওকেতে প্রচারিত সোনালি জাফরের কমেডি নাটক বাহু হামারি রজনী কান্তে "রজনী" (র‍্যান্ডমলি এক্সেসিবল জবস নেটওয়ার্ক ইন্টারফেস) যেখানে তিনি এক সুপার হিউম্য়‌ানয়েড রোবট চরিত্রে অভিনয় করেছেন। এর মাধ্যমে তিনি অভিনয় জগতে পদার্পণ করেছেন। "Ridhima Pandit replaces Priya Raina in Sonali Jaffar's TV show"।  "Ridhima Pandit of Bahu Hamari Rajni_Kant says will never be part of regressive shows on TV"। Times of India।  ""Oh, how I wish I be the face of Loreal" – RIDHIMA PANDIT"। INDIAN AD DIVA। ৩০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৭।  "Is Ridhima Pandit of Bahu Humari Rajni_kant dating Hrithik's cousin?"। Times of India।  "Ridhima Pandit got her first award"।  "Zee Gold Award 2016 winner list"। India Today।  উইকিমিডিয়া কমন্সে রিধিমা পন্ডিত সংক্রান্ত মিডিয়া রয়েছে। টুইটারে রিধিমা পন্ডিত ইন্সটাগ্রামে রিধিমা পন্ডিত ফেসবুকে রিধিমা পন্ডিত